Good Housekeeping nådde opplagstoppen i 1966 med 5,5 millioner eksemplarer. Det innrettet seg mot den hjemmeværende hustru, men da kvinnene gikk ut i arbeid, gikk dette også utover opplaget. Fra 1990-årene satset bladet på ny-tradisjonalistiske kvinner, som forlater arbeidslivet i 30-årene for å gå tilbake til hjemmet. Good Housekeeping er stadig (2020) en viktig del av Hearst Corporations produksjon.